|  |  |  |
| --- | --- | --- |
| **Tantárgy neve: Az átörökítés technikái (kodikológia, bibliológia, restaurálás)** | **Kódja:** **LMP\_KU179G4** | **Kreditszáma: 4** |
| A tanóra típusa[[1]](#footnote-1): ea./szem./gyak./konz. és száma: **20 óra gyakorlat** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **2** | | |
| Előtanulmányi feltételek *(ha vannak)*:- | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **A tantárgy célja:**  **Kodikológia:** Az írott szellemi kultúra megértéséhez nélkülözhetetlen kódextani alapismeretek elméleti és gyakorlati elsajátítása. A kurzus ezen túlmenően bevezető jelleggel kívánja bemutatni az európai írásbeliség latin, valamint részletesebben a magyarországi írásbeliség latin és magyar nyelvű szövegtípusait, gyakorlati útmutatások után pedig elő kívánja segíteni azok megfelelő kezelésének módszereit. A gyakorlattal egybekötött elméleti ismeretek megszerzésének célja, hogy a hallgatót bevezesse a források eredetiben való olvasásának, mai írásra történő (szöveghű) áttételének, keltezésének és keletkezési helymeghatározásának tudományába.  **Bibliológia:** Négy évszázad után, amelyet a Gutenberg-galaxis uralt, az információs ipar új jelenségeket hoz létre, amelyek befolyásolják, átalakítják az oktatást, a kulturális és közművelődési tevékenységet, nemzeti kulturális örökségünk megőrzésének, hozzáférésének, befogadásának mikéntjét és módját. A kérdés az, hogy ez a változás milyen mértékben szorítja háttérbe a könyvet és az ismereteknek milyen jelenségeit emeli ki. Az informatika különböző alkalmazási területei mennyiben változtatják meg az ismeretek megszerzésének és elsajátításának lehetőségeit, alkalmasak-e arra, hogy a műveltség megszerzésének ugyanolyan eszközei legyenek, mint amilyen a nyomtatott könyv volt? A könnyen elérhető információ milyen értékeket hordoz? Ezzel kapcsolatban merül fel a cenzúra problémája; demokratikus országban ki és milyen módon gyakorolja ezt a cenzúrát? Azok a változások, amelyek napjainkban az informatika egyre erőteljesebb alkalmazásaival, a médiakonvergenciával jelentkeznek, egy jórészt értékekre alapított kultúrával szemben a szórakoztató ipar jelenségeit állítják előtérbe, ugyanakkor nagyságrendekkel megkönnyítik a kulturális értékekhez való, határokon átívelő hozzáférést is.  **Restaurálás:** A műtárgyvédelem és a műemlékvédelem szerepének bemutatása a gyűjteményekben, a kulturális örökség megőrzésében.  **A tantárgy tartalma:**  **Kodikológia:** A kódex fogalmának meghatározása, a kódexek jellemzői és a kodikológiai alapfogalmak. Íráshordozók és íróeszközök a középkorban: pergamen-, papír-, toll- és tintatörténet. A régi írásemlékek külalakja. Íráshasználat, írásoktatás, írástudás a középkorban és a kora újkorban. A latin írástörténet nagy korszakai: a latin ábécé fejlődése és a római írások kora; a regionális írások kora; a Karoling-íráskorszak; a gótikus íráskorszak; a humanista íráskorszak. A vízjelek története és a vízjelkutatás. A kódexfestészet Európában a kezdetektől a reneszánsz kor végéig.  A középkori és reneszánsz kódexművészet Magyarországon – különös tekintettel a corvinákra. A magyar nyelvű kódexirodalom (1470-1530). Néhány híres magyarországi kódex (Pray-, Jókai-, Apor- és Festetics-kódex) részletesebb ismertetése.  Elméleti és gyakorlati paleográfiai alapismeretek.  **Bibliológia:** A tantárgy az alábbi nagyobb témaköröket vizsgálja:   * Az új technológiák és az információs társadalom; * Írás, kép, szóbeliség és az új technológiák: a multimédia és az olvasás; * Az elektronikus és a virtuális könyvtárak hozzáférhetősége, szerepük az átörökítésben; * Könyv, olvasás, kulturális identitás. Az olvasmányok értékorientációit jelző szerepe: a kultúra funkcióváltozásai. Az olvasási szokások változásai időmérleg-vizsgálatok tükrében. * A könyvszakma átalakulása a 80-as és 90-es években. * A kulturális örökség és a digitális kultúra kapcsolata.   **Restaurálás:** A műtárgyvédelem szerepe a gyűjteményekben, a kulturális örökség megőrzésében. Interdiszciplinaritás: természettudományi és társadalomtudományi ismeretek. Szubjektív feltételek. A képzést felépítő tárgycsoportok: kémia (szerves, szervetlen), biológia (növénytan, állattan, műtárgykárosítók), fizika (fizikai változások a műtárgyak anyagában, anyagvizsgálatok). Műtárgykörnyezet (raktározási, kiállítási, kölcsönzés, szállítás esetén) – megelőző műtárgyvédelem. Biztonság (raktározás, kiállítás, szállítás). A restaurálás fogalma, célja, felosztása. Restaurátori etika. Anyagtan, fizikai, kémiai, biológiai folyamatok. Művesség, technikatörténet. Restaurálási, konzerválási eljárások. Papíralapú műtárgyak restaurálása. A műemlékvédelem fogalma, célja, etikája. Építészettörténet, anyagtan, állagmegóvás, műemlék helyreállítás. Műtárgyvédelem és műemlékvédelem kapcsolata. A restaurálás és műemlékvédelem dokumentálása. Munkavédelmi, tűzvédelmi, egészségvédelmi és környezetvédelmi szabályozás. | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező irodalom:**  **Kodikológia:**  Madas Edit – Monok István: *A könyvkultúra Magyarországon a kezdetektől 1800-ig*. Budapest, Balassi, 22003. pp. 7-88.  Sarbak Gábor: Bevezetés a latin kodikológiába. In: Havas László – Tegyey Imre (szerk.): *Bevezetés az ókortudományba*. I. kötet. Debrecen, Kossuth Egyetemi Kiadó, 1996. pp. 178-207.  **Bibliológia:**  Gereben Ferenc: *Könyv, könyvtár, közönség.* *A magyar társadalom olvasáskultúrája olvasás- és könyvtárszociológiai adatok tükrében*. Budapest, OSZK, 22000. 228 p.  **Restaurálás:**  Ágostházi László:*Műemlékvédelem*. Műszaki Kiadó, Budapest,1998.  Kovács Tibor: *Műtárgyvédelem.* Miskolc, 2000.  **Ajánlott irodalom:**  **Kodikológia:**  Csapodiné Gárdonyi Klára: *A XI-XV. századi kódexművészet*. In: Pintér Márta (szerk.): *Régi könyvek és kéziratok*. Budapest, Népművelési Propaganda Iroda, 1974. pp. 9-23.  Csapodiné Gárdonyi Klára: *Illusztrált kódexeink*. In: Pintér Márta (szerk.): *Régi könyvek és kéziratok*. Budapest, Népművelési Propaganda Iroda, 1974. pp. 25-30.  *Csillag a holló árnyékában. Vitéz János és a humanizmus kezdetei Magyarországon*. Az Országos Széchényi Könyvtár kiállítása 2008. március 14-június 15. Budapest, Országos Széchényi Könyvtár, 2008. 247 p.  Érszegi Géza: *Paleográfia*. In: Bertényi Iván (szerk.): *A történelem segédtudományai*. Budapest, Osiris, 2001. pp. 95-125.  Jakó Zsigmond – Manolescu, Radu: *A latin írás története*. Budapest, Európa, 1987. 313 p.  *Kódexek a középkori Magyarországon*. Kiállítás az Országos Széchényi Könyvtárban, Budapest, Budavári Palota 1985. november 12-1986. február 28. Budapest, INTERPRESS Kiadó, 1985. 295 p.  *Uralkodók és corvinák*. Az Országos Széchényi Könyvtár jubileumi kiállítása alapításának 200. évfordulóján (2002. május 16-augusztus 20.). Budapest, Országos Széchényi Könyvtár, 2002. 286 p.  **Bibliológia:**  Gereben Ferenc – Katsányi Sándor – Nagy Attila: *Olvasásismeret. Olvasásszociológia, olvasáslélektan, olvasáspedagógia*. – Budapest, Tankönyvk., 1996. 408 p. (Bármely kiadása használható)  Gereben Ferenc: *Olvasás- és könyvtárszociológiai vizsgálatok Magyarországon*. In: *Könyvtárosok kézikönyve. 4. köt., Határterületek*. Budapest, Osiris, 2002. pp. 17-50.  *Kulturális örökség - társadalmi képzelet*. Szerk. György Péter [et al.]. Budapest, OSZK; Akadémiai, 2005. 139 p.  Lőrincz Judit: *Könyv, olvasás, identitás*. In: *Írás: tegnap és holnap*. 1(1997). 1. szám. – URL: <http://www.oszk.hu/kiadvany/iras/iras_1/11lj.html>  Rózsa György: *Kulturális örökség* *és információs társadalom*. [Budapest], Argumentum, 1995. 82 p.  *UNESCO egyezmény a szellemi kulturális örökség védelméről*. Szerk. Csonka-Takács Eszter. Budapest, [EFI](http://nektar1.oszk.hu/LVbin/LibriVision/lv_view_records.html?SESSION_ID=1229742726_2006811972&DB_ID=2&lv_action=LV_Search&SEARCH_TYPE=QUERY_CCL&CCL_QUERY=KK%20EFI&HTML_SEARCH_TYPE=SIMPLE), 2007. 60 p.  **Restaurálás:**  Járó Márta: *Klimatizáció, világítás és raktározás a múzeumokban*. Általános jegyzet. Budapest, MNM, 1991. 160 p.  Keene, Susanna: *A műtárgyvédelem és restaurálás szervezése a múzeumban*. Budapest, 1999.  Kozocsa Ildikó, B. [et al.]: *A könyvkötési technika története*. Budapest, Országos Széchényi Könyvtár, 1996. 80 p. (A könyv- és papírrestaurátor tanfolyam jegyzetei)  Tímárné Balázsy Ágnes: *Műtárgyak szerves anyagainak felépítése és lebomlása*. Budapest, Magyar Nemzeti Múzeum, 1993. 272 p. | | |
| **Tantárgy felelőse** (*név, beosztás, tud. fokozat*)**: Dr. Verók Attila, főiskolai docens** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Verók Attila, főiskolai docens és Deák Endre, múzeumi főrestaurátor** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)